በርካታ ኢትዮጵያውያን መተባበርን ጫና ሰጥተው ይተቻሉ። ሀሳቡ የተቀደሰ ነው። ያለ ህብረት ምን በጎ ነገር አለ?። ያለ ህብረት ብልፅግና፣ ያለ ህብረት ድል የለም። ወያኔ በጫካ ህይወቱ ከሻዕቢያ ጋር ተባብሯል። መተባባሩ ክፋት የለውም። ምን አይነት ትብብር የሚለው ግን ወሳኝ ነው። ወያኔና ሻዕቢያ ሲተባበሩ ያተኮሩት በመንግስት ግልበጣ ላይ ነው። መንግስትን ገልብጦ ሌላ የራሳቸው መንግስት ማቆም። የሀገርን ችግር ለመፍታት የሚለው የዘለቄታ ትልም አልነበራቸውም። ለህዝብ የሚለው ሰበብ ለዕርዳታ ማግኛ ሲያደርጉት አክትሟል። ዕርዳታው ቢገኝም ትግሉ የሌላ ሆኗል። ሻዕቢያና ወያኔ በዐረብ ሀገሮችና በአውሮፓውያን ዕርዳታ የሚፈልጉት ደረጃ ላይ መድረስ ቢችሉም የሚፈልጉትን ለማድረግ ግን አልበቁም። ትግሉ በዕርዳታ ገንዘብ ተሸጧል። የሌላን ትግል ነው የታገሉት። በመሰረቱ የጠራ ራዕይን ሳይዙ መጓዝ የሚያመጣው ችግር ይኸ ነው።